«Ժամանակ»-ը գրում է. - «Երեկ հայտնի դարձավ, որ Ռոբերտ Քոչարյանը դեկտեմբերի 20-ին Մոսկվայում հանդիպում է ունեցել ՌԴ վարչապետ Վլադիմիր Պուտինի հետ: Այդ լուրը հաստատել է Քոչարյանի գրասենյակի ղեկավար Վիկտոր Սողոմոնյանը: Երկարատեւ ընդմիջումից հետո սա առաջին անգամ է, որ Ռոբերտ Քոչարյանը հիշեցնում է իր մասին, այսպես ասած, քաղաքական ենթատեքստով: Եվ երեւի թե հատկանշական է, որ նա այդ մասին հիշեցնում է Հայաստանում վերջին օրերին տեղի ունեցած կադրային բավական աղմկոտ փոփոխությունների ֆոնին: Այդ փոփոխությունների մասին մամուլի տարբեր հրապարակումներում շրջանառվում էր քոչարյանական ազդեցության մասին վարկածը»: